## Uputa za primjenu Uredbe o plaćama

### NN 15/1994 (1.3.1994.), Uputa za primjenu Uredbe o plaćama

# ZAVOD ZA PLATNI PROMET

Na temelju članka 7. Uredbe o plaćama ("Narodne novine", broj
13/94) glavni direktor Zavoda za platni promet donosi

## UPUTU

### ZA PRIMJENU UREDBE O PLAĆAMA

1. Ovom Uputom utvrđuje se način sastavljanja i dostavljanja obračuna
za isplatu plaća i naknada troškova materijalnih prava koje pravne osobe
mogu isplatiti u ožujku 1994. godine.

Sve pravne osobe, te tijela, organi i organizacije koji se financiraju
iz državnog, županijskih, općinskih i gradskih proračuna ili društvenih
fondova, obračun plaća u ožujku sastavljaju na Obrascu P/94-3 - Izvještaj
o isplatama plaća u mjesecu\_\_\_\_ 1994. godine. Obračun naknada troškova
materijalnih prava radnika pravne osobe iz članka 3. Uredbe sastavljaju
na Obrascu TMP/93 - Izvještaj o isplatama naknada materijalnih prava radnika.
Obrasci P/94-3 i TMP/93 sastavni su djelovi ove Upute. Obračune na obrascima
iz prethodnih stavaka obveznici dostavljaju u jednom primjerku nadležnoj
jedinici Zavoda za platni promet pri svakoj isplati plaća, odnosno pri
svakoj isplati naknada troškova materijalnih prava, a konačni mjesećni
obračun na Obrascu TMP/93 - Izvještaj o isplatama naknada materijalnih
prava radnika dostavljaju u jednom primjerku do 5-og u mjesecu za prethodni
mjesec.

2. Podaci u Obrascu P/94-3 - Izvještaj o isplatama plaća u mjesecu\_\_\_\_\_1994.
godine iskazuju se:

2.1. Na rednom broju 1 iskazuje se podatak o masi plaća isplaćenih u
veljaći odnosno masi plaća dopuštenih za isplatu u veljači 1994. godine.
Podatak se uzima s rednog broja 5 ili rednog broja 8 Obrasca P/94-2 uvećanog
za iznos isplaćen u veljači i iskazan na rednom broju 8 Obrasca N - Izvještaj
o isplatama naknade plaća za neradne dane 6. i 7. siječnja 1994. godine.

2.2. Na rednom broju 2 iskazuje se broj zaposlenih radnika kojima je
isplaćena plaća u prethodnom mjesecu.

2.3. Na rednom broju 3 iskazuje se broj zaposlenih radnika kojima se
isplaćuje plaća u tekućem mjesecu. Broj radnika iz točke 2.2. i 2.3. utvrđuje
se tako, da se broj ostvarenih sati rada i sati rada za koje radnici primaju
naknadu plaće iz sredstava pravne osobe podijeli s brojem mogućih sati
rada.

2.4. Na rednom broju 4 podatak se izračunava prema formuli danoj u obrascu
uz taj redni broj. Podatak se u obrazac unosi s pet decimalnih mjesta.

2.5. Na rednom broju 5 podatak se izračunava prema formuli danoj u obrascu
uz taj redni broj.

2.6. Na rednom broju 6 iskazuje se iznos dijela mase sredstava isplaćene
za plaće u mjesecu u kojem se obavlja isplata s doprinosima, porezima i
prirezima.

2.7. Na rednom broju 7 iskazuje se iznos mase sredstava za plaće iz
naloga za isplatu u tom mjesecu s doprinosima, porezima i prirezima.

2.8. Na rednom broju 8. iskazuje se podatak prema opisu iz obrasca,
a ne može biti veći od podatka iskazanog na rednom broju 5.

2.9. Na dnevnom redu broj 9 iskazuje se isplaćena masa plaća po odbitku
doprinosa, poreza i prireza. Taj podatak se izvodi s rednog broja 8.

2.10. Na rednom broju 10 iskazuje se podatak o iznosu najniže pojedinaćne
isplaćene plaće za puno radno vrijeme u bruto iznosu.

2.11. Na rednom broju 11 iskazuje se iznos najviše pojedinačne isplaćene
bruto plaće koja za pravne osobe, tijela, organe i organizacije iz članka
4. Uredbe ne može biti veća od šest prosječnih mjesečnih plaća Republike
Hrvatske prema posljednjem objavljenom podatku, ako Odlukom Sabora Republike
Hrvatske ili Vlade Republike Hrvatske nije drugaćije određeno. Za isplate
u ožujku ovaj podatak iznosi 11.116.289 HRD.

2.12. Na rednim brojevima 12 i 13 podaci se iskazuju prema opisu iz
obrasca, za puno radno vrijeme.

2.13. Pravne osobe iz članka 2. Uredbe iskazuju podatke na rednim brojevima
3 i 6 do 13.

2.14. Pravne osobe koje još nisu u cjelini ili djelomično isplatile
naknadu plaće za neradne dane 6. i 7. siječnja 1994. godine prema Obrascu
N - Izvještaj o isplatama naknade plaća za neradne dane 6. i 7. siječnja
1994. godine, pri isplati te naknade i dalje podnose Obrazac N. Ove isplate
se ne uključuju u Obrazac P/94-3.

3. Podaci u Obrascu TMP/93 - Izvještaj o isplatama naknada troškova
materijalnih prava radnika iskazuju se:

3.1. U koloni 3 iskazuje se pravo na isplatu naknada po radniku temeljem
kolektivnog ugovora.

3.2. U koloni 4 iskazuje se iznos moguće isplate naknade radniku temeljem
članka 6. Uredbe o plaćama.

3.3. U koloni 5 iskazuje se broj radnika kojima se isplaćuje naknada,
osim na rednom broju 4 gdje se iskazuje broj dnevnica i na rednom broju
7 gdje se iskazuje broj kilometara.

3.4. U koloni 6 iskazuje se iznos moguće svote za isplatu naknade. a
utvrđuje se računski prema opisu u obrescu.

3.5. U koloni 7 iskazuje se iznos o stvarnoj isplati naknade.

4. Sastavni dio ove Upute su obrasci: Obrazac P/94-3- Izvještaj o isplatama
plaća u mjesecu\_\_\_\_\_ 1994. godine i Obrazac TMP/93 - Izvještaj o isplatama
naknada troškova materijalnih prava radnika u mjesecu\_\_\_\_\_\_ 1994. godine.

5. Ova uputa stupa na snagu danom objave u "Narodnim novinama".
a primjenjuje se od 1. ožujka 1994. godine.

Broj : I-256/94-2

Zagreb, 28. veljače 1994.

Glavni direktor

**mr. Bogomil Cota, v. r.**

---

![](dodatni/361710.gif)

![](dodatni/361711.gif)

Uputa, NN 15/1994-284